**ЈАВНИ БЕЛЕЖНИК**

Михаило Благојевић

Београд, Земун **ОПУ: 3 – 2013.**

Главна 22. Страна 1 (један)

-----------------------------------------------------------------------------------------------------------------------------------------------------**ЈАВНОБЕЛЕЖНИЧКИ ЗАПИС---------------------------------**

-----------------------------------------------------------------------------------------------------------------

У моју јавнобележничку канцеларију приступио је дана 12. априла 2013. године (дванаестог априла две хиљаде тринаесте) Верољуб Љубичић, рођен у Крушевцу, 29. јула 1940. године, (двадесетдеветог јула хиљаду девет стотина четрдесете) с пребивалиштем у Крушевцу, улица Стевана Синђелића број 67 (шездесет седам), ради састављања завештања. ----------------------------------------------------------------------------------

Идентитет утврђен Верољуба Љубичића (у даљем тексту: „завешталац“) утврђен је саслушањем сведока идентитета Алексе Алексића, рођеног у Београду 16. августа 1954. (шеснаестог августа хиљаду девет стотина педесет четврте), с пребивалиштем у Београду, Мишарска улица број 7 (седам) и сведока Бранка Бранковића, рођеног у Београду 27. октобра 1971. (двадесет седмог октобра хиљаду девет стотина седамдесет прве), с пребивалиштем у Београду, улица Кнеза Милоша број 8 (осам). --------------------

Идентитет сведока Алексе Алексића утврђен је увидом у личну карту број Ф 897543, која је издата 11. априла 2000. од стране МУП-а Републике Србије ПУ Стари град. Идентитет сведока Бранка Бранковића утврђен је увидом у личну карту број Ф 123068, издата 1. августа 2000. од стране МУП-а Републике Србије ПУ Стари град.---------------------------------------------------------------------------------------------------------------------------------

Утврђено је да завешталац зна српски језик, да је писмен и да је у стању да прочита исправу, али да због повреде није у стању да потпише исправу, те су због тога у поступку учествовали сведоци Алекса Алексић и Бранко Бранковић. Осим тога, утврђено је да је завешталац свестан и оријентисан, те да је способан да схвати значај својих одлука.----------------------------------------------------------------------------------------------

-----------------------------------------------------------------------------------------------------------------

Пошто сам завештаоцу објаснио смисао и правне последице сачињавања завештања, он је у мом присуству сачинио следеће: -------------------------------------------------------------

-----------------------------------------------------------------------------------------------------------------

---------------------------------------------- ЗАВЕШТАЊЕ-----------------------------------------------

-----------------------------------------------------------------------------------------------------------------

Ја, Верољуб Љубичић, рођен у Крушевцу, 29. јула 1940. године, (двадесетдеветог јула хиљаду девет стотина четрдесете) с пребивалиштем у Крушевцу, улица Стевана Синђелића број 67 (шездесет седам), при пуној свести располажем својом имовином на следећи начин: ---------------------------------------------------------------------------------------------

1. Кућу површине 190 m², која се налази у Крушевцу, у улици Стевана Синђелића број 67, на к. п. 5210/9, уписана у лист непокретности бр. 6017, КО Крушевац остављам свом унуку Дарку Љубичићу, с пребивалиштем у Крушевцу, улица Стевана Синђелића број 67 (шездесет седам); --------------------------------------------------------------------------------

2. Стан у Београду, у Карађорђевој улици бр. 18, површине 58 m², на к. п. 423, уписан у лист непокретности бр. 712 КО Стари град остављам својој унуци Драгани Љубичић, с пребивалиштем у Крушевцу, улица Стевана Синђелића број 67 (шездесет седам); -----

\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_

 Завешталац Јавни бележник

 **ОПУ: 3-2013**

 **страна 2 (друга)**

3. Двособан стан у Врњачкој Бањи, у Доситејевој улици бр. 11/23, површине 60 m², на к. п. 241, уписан у лист непокретности бр. 3897, КО Врњачка Бања, пољопривредно земљиште површине 5 (пет) хектара у Блацу на к. п. 324, уписанo у лист непокретности бр. 897 КО Блаце и 75.000 (седамдесет пет хиљада) евра остављам сину Јовану Љубичићу, с пребивалиштем у Крушевцу, улица Стевана Синђелића број 67 (шездесет седам); ------------------------------------------------------------------------------------------------------

4. Супрузи Марији Љубичић, с пребивалиштем у Крушевцу, улица Стевана Синђелића број 67 (шездесет седам) остављам 25.000 (дватесет пет хиљада) евра и право плодоуживања на стану у Врњачкој Бањи, у Доситејевој улици бр. 11/23, површине 60 m², на к. п. 241, уписан у лист непокретности бр. 3897, КО Врњачка Бања; -----------------

5. Мој унук Дарко Љубичић биће дужан да својој баби Марији Љубичић плаћа доживотну ренту у износу од 200 (две стотине) евра месечно. Уколико то не буде чинио изгубиће права на остављеној имовини; -------------------------------------------------------------

6. Моја унука Драгана Љубичић биће дужна да својој баби Марији Љубичић плаћа доживотну ренту у износу од 100 (стотину) евра месечно. Уколико то не буде чинила изгубиће права на остављеној имовини; -------------------------------------------------------------

7. Мој унук Дарко Љубичић и моја унука Драгана Љубичић биће дужни да ме после смрти сахране на Градском гробљу у Врњачкој Бањи према правилима Српске православне цркве и да ми подигну надгробни споменик.--------------------------------------------------------------------------------------------------------------------------------------------------------

ПРИЛОЗИ:-------------------------------------------------------------------------------------------------

1. Копија личне карте Алексе Алексића број Ф 897543, која је издата 11. априла 2000. године од стране МУП-а Републике Србије ПУ Стари град;-------------------------------------

2. Копија личне карте Бранка Бранковића број Ф 123068, која је издата 01. августа 2000. године од стране МУП-а Републике Србије ПУ Стари град. -----------------------

**-----------------------------------------------------------------------------------------------------------------**

Јавнобележнички запис је састављен у канцеларији поступајућег јавног бележника дана 12. априла 2013. године (дванаестог априла две хиљаде тринаесте).--------------------------------------------------------------------------------------------------------------------------------------------

Потврђујем да сам завештаоцу прочитао исправу и да је он након тога у мом присуству и у присуству сведока Алексе Алексића и Бранка Бранковића изјавио да је разумео садржај исправе и да он одговара његовој вољи. Потврђујем да је завешталац у мом присуству и у присуству сведока Алексе Алексића и Бранка Бранковића, на исправу ставио свој рукознак.------------------------------------------------------------------------------------------------------------------------------------------------------------------------------------------

Сведоци Алекса Алексић и Бранко Бранковић потврђују својим потписима на овој исправи да је у јавнобележничку канцеларију приступио Верољуб Љубичић, рођен у Крушевцу, 29. јула 1940. године, (двадесетдеветог јула хиљаду девет стотина четрдесете) с пребивалиштем у Крушевцу, улица Стевана Синђелића број 67 (шездесет седам). ------------------------------------------------------------------------------------------------------

Сведоци Алекса Алексић и Бранко Бранковић потврђују својим потписима на овој исправи да је јавни бележник завештаоцу прочитао исправу и да је након тога он изјавио да је разумео садржај исправе и да он одговара његовој вољи.------------------------

\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_

 Завешталац Јавни бележник

 **ОПУ: 3-2013**

 **страна 2 (друга)**

Сведоци Алекса Алексић и Бранко Бранковић потврђују својим потписима на овој исправи да је завешталац у њиховом присуству, као и у присуству јавног бележника на исправу ставио отисак прста. ---------------------------------------------------------------------------

-----------------------------------------------------------------------------------------------------------------

Завештаоцу је издат један отправак овог јавнобележничког записа. -----------------------------------------------------------------------------------------------------------------------------------------Јавнобележничка такса је наплаћена у износу од 15.000 динара (петнаест хиљада динара).------------------------------------------------------------------------------------------------------Јавнобележничка награда је наплаћена у износу од 15.000 динара (петнаест хиљада динара).------------------------------------------------------------------------------------------------------

\_\_\_\_\_\_\_\_\_\_\_\_\_\_\_

Завешталац

\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_

 сведок сведок

Алекса Алексић Бранко Бранковић

ЈАВНИ БЕЛЕЖНИК

Поптис Печат

**Задатак бр. 2**

*Одговорите на следећа питања тако што ћете, уписати слова која стоје испред одговора који сматрате тачним у одговарајућу рубрику у свесци за израду писменог дела испита (на пример, у рубрици 1 упишете а, у рубрици 2 в). Ако сматрате да има више тачних одговора, упишите слова која су испред свих од тачних одговора, на пример 4 а,в и д. Ако сматрате да ниједан исказ није тачан, не уписујте ништа у рубрику. Ако је питање дводелно па носи одговарајућу ознаку, на пример 4.1 и 4.2, у одговарајућу рубрику упишите ознаку дела питања и слово испред одговора који сматрате тачним (на пример 4.1. а, 4.2.б).*

**1. Завешталац може завештањем:**

а. Обухватити само ствари и права постојећа у моменту његовог састављања;

б. Обухватити само ствари и права која постоје у моменту његовог састављања и

 за које је извесно да ће их прибавити у догледно време;

**в. Обухватити ствари и права која не постоје у моменту његовог састављања.**

**2. Када завешталац у завештању располаже непокретностима, онда важе следећа правила:**

**а. Јавнобележнички тестамент може сачинити било који јавни бележник;**

б. Јавнобележнички тестамент може сачинити само онај јавни бележник на

 чијем службеном подручју се налази бар једна од непокретности, при чему је

 ирелевантна њена вредност;

в. Јавнобележнички тестамент може сачинити само онај јавни бележник на

 чијем службеном подручју се налазе непокретности, односно њихов претежни

 део.

**3/1. Приликом сачињавања завештања у форми нотарског записа:**

НИШТА НИЈЕ ТАЧНО

а. Увек је потребно присуство завештајних сведока;

б. Никада није потребно присуство завештајних сведока;

в. Присуство завештајних сведока потребно је само онда када завешталац не зна

 језик који је у службеној употреби.

**3/2. Приликом сачињавања међународног завештања:**

НИШТА НИЈЕ ТАЧНО

а. Никада није потребно присуство завештајних сведока;

б. Присуство завештајних сведока потребно је само онда када завешталац не зна

 језик који је у службеној употреби;

в. Присуство завештајних сведока потребно је само онда када је завешталац

 неписмен.

**4.1. Када у конкретном случају умре Верољуб Љубичић, његови наследници постаће:**

а. Марија Љубичић, Јован Љубичић, Дарко Љубичић и Драгана Љубичић;

**б. Марија Љубичић, Јован Љубичић и Милица Сељими;**

в. Марија Љубичић, Јован Љубичић, Милица Сељими, Дарко Љубичић, Драгана

 Љубичић и Бајрам Сељими.

**4.2. Када у конкретном случају умре Верољуб Љубичић, власник куће у Крушевцу постаће:**

**а. Марија Љубичић, Јован Љубичић и Милица Сељими;**

б. Марија Љубичић, Јован Љубичић, Милица Сељими, Дарко Љубичић, Драгана

 Љубичић и Бајрам Сељими;

в. Дарко Љубичић.

**5. Формални елементи без којих би се *овај* запис сматрао непостојећим јесу:**

НИШТА НИЈЕ ТАЧНО

а. потпис јавног бележника;

б. потпис Верољуба Љубичића;

в. име и презиме јавног бележника и изјава о његовом јавнобележничком својству;

г. датум састављања јавнобележничког записа;

д. податак о начину утврђивања идентитета странака;

ђ. податак о сведоцима и начину утврђивања њиховог идентитета;

**6. Јавнобележнички приправник може:**

а. да сачини записник о проглашењу тестамента;

б. да састави смртовницу;

**в. да сачини записник о попису и процени имовине;**

г. да узме на записник позитивну наследну изјаву;

д. да узме на записник изјаву којом се наследник одриче од наслеђа у корист санаследника.

**7. У време када је завешталац сачинио тестамент код јавног бележника, његови завештајни наследници и јавни бележник имали су поуздана сазнања о томе да он неће дуго живети. Правне последице су следеће:**

а. Тестамент је апсолутно ништав;

б. Састављање тестамента је дозвољено само уз претходну сагласност органа

 старатељства;

**в. Тестамент је пуноважан.**

**8. Оставилац је сачинио тестамент којим је свој стан оставио свом комшији. На рочишту за оставинску расправу оставиочев син тврди да је тестамент ништав зато што је тестатор у време писања завештања био неспособан за расуђивање. У таквој ситуацији судија оставинског суда:**

а. не прекида оставински поступак и не упућује никога на парницу;

**б. упућује на парницу оставиочевог сина да подигне тужбу за утврђење ништавости тестамента, али не прекида оставински поступак;**

в. прекида оставински поступак и упућује на парницу оставиочевог сина да подигне тужбу за утврђење ништавости тестамента.

**9.1. Супружници Војин и Ирена имају стан у заједничкој својини. Војин жели да тај стан прода. Сагласност његове супруге за продају стана:**

а. може бити оверена по правилима о нотарској солемнизацији;

б. може бити оверена по правилима о нотарској легализацији;

**в. мора бити дата у форми јавнобележничког записа.**

**9.2. Супружници Војин и Гордана имају малолетног сина Петра, који је од своје бабе наследио грађевински плац. Након развода Војин и Гордана су закључили споразум о вршењу родитељског права којим је предвиђено да се Петар поверава на чување и васпитање мајци. Мајка жели да прода плац да би сину купила другу непокретност. Сагласност оца за склапање уговора:**

**а. мора бити дата у форми јавнобележничког записа;**

б. није потребна;

в. може бити оверена по правилима о нотарској солемнизацији.

**10. Седамнаестогодишњи Милан Милановић болује од тешке болести. Наследио је непокретност од својих родитеља. Да би себи обезбедио адекватно издржавање, жели да закључи уговор о доживотном издржавању у својству примаоца издржавања.**

а. за склапање уговора довољна му је сагласност законског заступника;

б. то није могуће јер малолетно лице не може бити уговорна страна у уговору о

 доживотном издржавању;

**в. за склапање уговора потребна му је сагласност Центра за социјални рад.**